als_Latn dik_Latn sag_Latn
Në bazë të vendimit të KM, Nr. 142, dt.27.03.1995, “Për krijimin e Qendrës Kombëtare të Inventarizimit të Pasurive Kulturore”, në bazë të Ligjit Nr. 9048, dt.07.04.2003, “Për Trashëgiminë Kulturore”, ndryshuar me Ligjin Nr. 9592, datë 27.07.2006, Për disa shtesa dhe ndryshime në Ligjin Nr. 9048, dt.07.04.2003, “Për Trashëgiminë Kulturore”, ligji nr. 9386, date . 04.05.2005 "Për Muzetë".Qendra Kombëtare e Inventarizimit të Pasurive Kulturore, që në muajin Prill 1995, ka filluar punën si institucion publik qendror në varësi të Ministrisë së Turizmit, Kulturës, Rinisë dhe Sporteve.
QKIPK është institucioni i ngarkuar me ligj për inventarizimin, kartelizimin dhe katalogimin shkencor të të dhënave të objekteve (të luajtshme dhe të paluajtshme), që përbëjnë trashëgimi kulturore në varësi të MTKRS, si dhe të objekteve që përbëjnë dhe atyre nuk përbëjnë trashëgimi kulturore në pronësi private, në një bazë të dhënash. QKIPK ka të drejtën e pregatitjes së dokumentacionit për lëvizjen e objekteve, pavarësisht nga pronësia mbi to, brenda e jashtë vendit dhe lëshon pasaportën e objektit me katalogun dhe kodin përkatës, përmes të cilëve verifikohen gjithë të dhënat e domosdoshme.
Çdo person fizik dhe juridik, privat dhe shtetëror, i interesuar për regjistrimin e objekteve kulturore, duhet të paraqesë pranë QKIPK-së të dhënat indentifikuese dhe shkencore dhe një ose më shumë foto për objektin që përbën trashëgimi kulturore dhe për objektin që nuk përbën trashëgimi kulturore, i cili do të regjistrohet. Pasaporta e objektit detyrimisht duhet të plotësohet si për objektet në pronësi të shtetit, ashtu edhe për objektet në pronësi private.
Pasaporta duhet të ketë të gjitha të dhënat identifikuese, sipas fushave përkatëse të saj (Pronari, Vendndodhja, Fusha, Kategoria, Tipi, Titulli, Materiali, Teknika, Kultura, Periudha, Autori, Dimensionet, Pesha, Vlera, Historiku, Përshkrimi, Lëvizjet e objektit, Restaurimi, Adresa dhe te dhenat Pronarit, Adresa dhe te dhenat Autorit etj.). Në bazë të këtyre të këtyre të dhënave identifikuese bëhet plotesimi i pasaportës së objektit.
1. Për objektet që përbëjnë Trashëgimi Kulturore, me vlera të zakonshme, të veçanta dhe unikale, që lëvizin brenda vendit:
-
Pasaporta e plotësuar me të dhënat identifikuese të objektit si dhe me foton përkatëse paraqitet pranë QKIPK dhe katalogohet në bazën e të dhënave.
-
Kartela vuloset dhe kodohet. Ky kod identifikon objektin.
-
Personat që posedojnë kartelat, vijnë dhe i tërheqin pranë zyrave të QKIPK.
1.1. Për objektet që përbëjnë Trashëgimi Kulturore, me vlera të zakonshme, të veçanta dhe unikale, që dalin jashtë vendit:
-
Pasaporta e plotësuar me të dhënat identifikuese të objektit si dhe me foton përkatëse paraqitet pranë QKIPK.
-
Pasaporta e objektit katalogohet në bazën e të dhënave të QKIKP dhe i dorëzohet personit përkatës.
-
Vlerësimi i objektit nga komisioni i ngritur me VKM nr.795, datë 26.11.2003.
-
Urdhëri i Ministrit të Turizmit, Kulturës, Rinisë dhe Sporteve për lejen e lëvizjes jashtë vendit regjistrohet në bazën e të dhënave të QKIPK.
-
Shënimi i transaksioneve për lëvizjen e objektit, që del jashtë, në bazën e të dhënavë të QKIPK, në bazë të Urdhërit të Ministrit të MTKRS.
2. Për objektet që nuk përbëjnë Trashëgimi Kulturore, që lëvizin brenda vendit:
-
Kartela e plotësuar me të dhënat e objektit si dhe me foton përkatëse paraqitet pranë QKIPK dhe katalogohet në bazën e të dhënave.
-
Kartela vuloset dhe kodohet. Ky kod identifikon objektin.
-
Personat që posedojnë kartelat vijnë dhe i tërheqin pranë zyrave të QKIPK.
2.1. Për objektet që nuk përbëjnë Trashëgimi Kulturore, që do të dalin jashtë vendit:
-
Kartela e plotësuar me të dhënat e objektit si dhe me foton përkatëse paraqitet pranë QKIPK dhe katalogohet në bazën e të dhënave.
-
Kartela vuloset dhe kodohet. Ky kod identifikon objektin.
-
Personat që posedojnë kartelat vijnë dhe i tërheqin pranë zyrave të QKIPK.
-
Shënimi i transaksioneve për lëvizjen e objektit, që del jashtë, regjistrohet në bazën e të dhënavë të QKIPK.
Koha e nevojshme e përfitimit të shërbimit është brenda 24 orësh.
Vleshmëria e pasaportës së objektit është e përhershme.
als_Latn als_Latn als_Latn als_Latn als_Latn unk als_Latn unk als_Latn unk als_Latn als_Latn unk als_Latn unk als_Latn unk als_Latn unk als_Latn unk als_Latn als_Latn unk als_Latn unk als_Latn unk als_Latn als_Latn unk als_Latn unk als_Latn unk als_Latn unk als_Latn als_Latn als_Latn